PRAVILA ZA USPESNO PCELARENJE 



Rendi Oliver 

U mojim člancima iznosim hroniku ličnog procesa 
samoobrazovanja do trenutka kada sam postao 
uspešan pčelar - što je znatno teže biti nakon 
invazije varoe. Skretanja tokom učenja bila su 
brutalna - bilo je momenata kada sam mislio da 
sam najgori pčelar na svetu (premda je ovaj osećaj 


brzo nestao kada sam upoznao druge pčelare). 

Zbog toga ovaj članak posvećujem pčelarima početnicima, koji su često obasuti kontradiktornim 
savetima o „pravorn" načinu pčelarenja. 


SAVETI PČELARIMA POČETNICIMA 

Ovog proleća, kao i ranijih godina, održao sam priličan broj pčelarskih radionica početnicima i 
„rekreativcima" (ranije nazivanim „hobistima"). Ovi pčelari ,,dave“ se u informacijama sakupljenim sa 
interneta o tobožnjem ,,pravom“ načinu uzgajanja pčela. Nažalost, oni nemaju dovoljno iskustva da bi 
znali u šta da poveruju, dok, s druge strane, dugogodišnji iskusni pčelari kolutaju očima na svaki 
predlog koji bi uneo novine u pčelarstvo. 

Ima jedna stara izreka koja kaže da ukoliko želite da dobijete konačan odgovor na bilo koje 
pčelarsko pitanje, samo treba da pitate pčelara sa dvogodišnjim, ili trogodišnjim, iskustvom, pošto 
oni sa najvećim stepenom iskrenosti razmatraju svoje znanje o pčelarstvu (i spremni su da pruže 
savete ostalima). Na kraju krajeva, većina nas je beznačajna pred činjenicom da se pčelarsko 
iskustvo stiče doživotno, da je puno iznenađenja, i da je u najvećoj meri određeno Marfijevim 
zakonom. 

Najbolji način da se nauči pčelarenje jeste rad sa iskusnim mentorom koji godinama uspešno 
uzgaja pčele u vašem kraju. Ja bih potražio nekoga ko je otvoren prema greškama koje je činio, i ko 


se više puta podizao izvelikih udesa. Takvi pčelari generalno nisu najglasniji samo-promoteri, ali 
evo korisnog saveta: svaki pčelar koji drži do sebe ima svakog proleća pčele za prodaju. Najveći 
problem sa zdravim rezimljenim zajednicama jeste kako ih sačuvati od rojenja, a relativno je lako 
za svakog dobrog pčelara da utrostruči broj svojih košnica ukoliko to poželi. 



Rendi Oliver pčelari sa više od 500 pčelinjih zajednica u Severnoj Kaliforniji. Seli svoje košnice na oprašivanje, 
proizvodi matice, paketne rojeve i med. Iza sebe ima 40godina praktičnog pčelarskog iskustva. Pored toga, ima 
diplomu osnovnih i master studija iz bioloških nauka. Redovni je kolumnista čuvenog časopisa American Bee 
Journal. U svojim tekstovima istražuje, analizira svoja iskustva i iskustva i informacije iz celog sveta, kako bi razvio 
rešenja za savremene pčelarske probleme. Uređuje svoj sajt www.scientificbeekeeping.com, vredan izvor 
informacija za sve pčelare, od početnika do profesionalaca, sa kojeg je uz saglasnost autora ovaj članak i preuzet. 


Godinama unazad, kroz svoje tekstove i na brojnim predavanjima i radionicama, sa pčelarima nesebično deli 
svoje zavidno pčelarsko znanje i iskustvo. 


„PČELARSKI TALIBAN a 

U mnogim oblastima koje sam posećivao uvek se nađe po koji dobronamerni i glasni „pčelarski 
Taliban" koji je nepokolebljiv u stavu da novopečeni pčelari moraju praktikovati neku specifičnu 
tehniku pčelarenja (koja podrazumeva određeni tip košnice, vrstu saća, osobine pčela, vrstu 
tretmana krpelja, ili će, u protivnom, pretrpeti štetu). U nekim oblastima lokalni Taliban tera 
novopečene pčelare da se kruto pridražavaju neke vrste „Verujućeg Pčelarenja 11 i nsisti rajaći na 
tome da je njihova sveta dužnost da isprate određene specifične prakse, ili, drugim rečima, da 
veruju da će Priroda biti dobronamerna. Realnost je da Priroda i varoa baš i nisu fine prema 
pčelama. Nedavno sam govorio u pčelarskom klubu u jednom kalifornijskom regionu poznatom kao 
„гај za pčelarenje", čiji lokalni Taliban promoviše pčelarenje ,,bez tretmana". Istraživanje sprovedeno 
prošle godine među njihovim članstvom pokazalo je da je šest od deset pčelinjih zajednica 
nastradalo! Smatrao sam da nema smisla da kod optimističnih novopečenih pčelara pobuđujem 
osećanja promašenosti, razočarenja i krivice koja su nastupila onda kada su njihove voljene pčele 
skončale tako jadnom smrću. Štaviše, četvrtina onih koji su bili obuhvaćeni istraživanjem nije 
planirala da pokuša da se ponovo lati pčelarenja. Za mene lično, ovakva vrsta bednog ishoda je 
neoprostiva i uopšte nije bila nužna. Ukoliko poklonite poverenje nekoj vrsti neproverene metode za 
tretiranje varoe, mogu li barem da vam sugerišem da nadgledate nivo opadanja varoe i da imate 
rezervni plan. Svake godine upoznajem stotine novopečenih pčelara, i zaista uživam u njihovom 
entuzijazmu i oduševljenju podstaknutom novopronađenim hobijem. Želim im da budu uspešni u 
svojoj novoj avanturi. Poenta na koju želim da im ukažem jeste da nije na početnicima da spašavaju 
svet pokušavajući da uzgajaju pčele beztretmana. Svako želi da pčelari ,,bez tretmana" - ali vi onda 
zaista ne uzgajate pčele ako one umiru svake godine! Dovoljno veliki izazov jeste da se nauči 
pčelarenje i ne treba ga činiti još većim dopuštajući varoi da se nekontrolisano šeta okolo. 
Predlažem da se prvo naučite dobroj pčelarskoj praksi, što biste i učinili kada biste počeli da 
uzgajate bilo kog kućnog Ijubimca ili stoku. Naučite da svoje pčele održite u životu i zdravlju tokom 
nekoliko godina, a onda možete da očekujete nešto više. Ne biste dozvolili svom psu ili mački da 


pati od neke zastrašujuće infekcije, pa zašto biste onda dopustili svojim pčelama da uginu na neki 
sličan užasan način? Moj savet novim pčelarima je da se opuste, i da uživaju u gajenju pčela - to je 
jedna od najdivnijih i najugodnijih stvari koje ćete ikada raditi, i odličan način da budete u stalnom 
kontaktu sa prirodom. Imajte uvek na umu da je pčelarenje prosto još jedan oblik uzgajanja životinja. 
Na vama je odgovornost da brinete o svojim obavezama, a realnost je takva da pčele ponekada 
mogu iziskivati vašu pomoć u slučaju da im ponestane hrane ili ako varoa krene nemilosrdno da ih 
pustoši. Koristiće im pomoć u teškim trenucima. Pa dobro, siguran sam da sam ovim uvredio samo 
nekolicinu pčelara, ali s obzirom da ni ja nisam ništa manje uvređen, dopustićete, molim vas, da 
nastavim da srljam još više! 


PET UOBICAJENIH ZABLUDA 0 PCELAMA 
ZABLUDA BR. 1: DA JE PRIRODA ,,FINA“ PREMA PČELAMA 

Priroda nema favorite, i pčele moraju da se takmiče na sveukupnoj evolutivnoj utakmici. Mnoge 
biljke proizvode toksične nektare i polene (zapamtite da medonosna pčela nije nastala na tlu 
Severne Amerike, i da ne može prepoznati naše otrovne biljke). U mojoj oblasti, recimo, postoje dve 
ekstremno otrovne biljke koje mogu opustošiti naše pčelinjake. Slično tome, polen nekih biljaka 
može imati neodgovarajuću nutritivnu vrednost za naše pčele, a neke vrste meda mogu biti 
neadekvatna zimska rezerva hrane pčelama. Suprotno onome što bi neko mogao pomisliti, postoje 
primeri gde pčele zaista bolje preživljavaju kada se prihranjuju polenskim zamenama ili prečišćenim 
šećernim sirupom, od onih koje zavise od neodgovarajuće prirodne hrane. 


ZABLUDA BR. 2: DA PCELE U PRIRODI ZIVE U BLAZENSTVU 

stabilna (ne menja se znatno broj društava u prirodi od godine do godine), samo će početni broj 
zajednica preživeti do narednog proleća. Prosta matematika kaže da će u najboljim mogućim 
uslovima, u stabilnoj populaciji, polovina zajednica nestati svake godine. Moj zaključak glasi - ne 
tucite sebe ukoliko izgubite nekoliko zajednica. 


ZABLUDA BR. 3: DA PCELE NE VOLE ,,HEMIKALIJE a 



Pčele uginule zbog izgladnelosti (foto: www.scientificbeekeepin.com) 


Realnost govori upravo suprotno, da pčele u svojoj okolini traže i sakupljaju neke od najtoksičnijih 
hemikalija u prirodi, da ih namerno donose natrag u košnicu i raznose po svim površinama unutar 
gnezda kako bi pobile mikroorganizme i parazite, i kako bi odbile mrave! Najomiljenije hemikalije 
su im mirisne smole koje biljke izlučuju zajedno sa svojim zaštitnim sokovima - ovaj proizvod koji 
pčele sakupljaju nazivamo ,,propolis“. Pčele poseduju sposobnostda detoksifikuju ove hemikalije, a 
takođe i mnoge druge prirodne toksine u polenu i nektaru (polen badema, recimo, prepun je 
toksičnog amigdalina). Naš problem sa ,,hemikalijama“ trebao bi da bude usmeren prema dodatnim 
„ksenohemikalijama" kojima su pčele izložene. Dakle, prema pesticidima i zagađivačima koje je 
čovek proizveo, a posebno prema sintetičkim miticidima koje pčelari u praksi primenjuju. Moj 


zaključak? Nema ničeg neprirodnog u upotrebi esencijalnih ulja ili organskih kiselina za tretman 
protiv varoe ili ostalih štetnih organizama i bolesti. Praktikovanje ovakvih prirodnih tretmana vrlo je 
slično načinu na koji su Ijudi veoma dugo koristili lekovite biljke i začine kako bi odbili i ubili parazite, 
ili kako bi konzervirali hranu. 


ZABLUDA BR. 4: DA POSTOJI NEKAKVA „NAJBOLJA KOSNICA a 
U KOJOJ Bl TREBALO UZGAJATI PČELE 

Suprotno upornim navođenjima nekih „pčelarskih 
Talibana", izgleda da pčele ne pridaju mnogo 
značaja činjenici koju ste im košnicu ili vrstu saća 
obezbedili kako biste ih uzgajali. Pre nekoliko 
godina, video sam košnice jajastog oblika 
napravljene od đubrivom našljemane slame, sa 
zaobljenim ramovima od šper-ploče, koje su bile 
nahvaljene kao ,,najprirodniji“ način za uzgajanje 
pčela - ma dajte molim vas! Ako mogu da kažem, 
tip košnice koji koristite ne zanima pčele ništa više 
od toga kojom bojom ste ih ofarbali. Stil i tip 
košnice više odslikava pčelareve estetske poglede 
nego što predstavlja faktor uspešnosti u pčelarenju. 
Baš se lepo slažem sa lokalnim pčelarima sa top 
bar košnicama ili Vareovim (VVarre) košnicama; sa 
mrežastim ili zatvorenim podnjačama; sa krovovima prilagođenim selećem pčelarenju ili bakarnim 
nagnutim krovovima kakvi se mogu videti u engleskim vrtovima; sa košnicama od kedrovine ili 
stiropora; sa dubokim, srednjim ili ,,džambo“ ramovima; sa malim ćelijama, velikim ćelijama ili 
saćem izgrađenim bezsatnih osnova; sa zagovornicima organskog pčelarenja ili onima koji koriste 
sintetičke miticide. Sa svakim ponaosob! Svaka od ovih grupa ponekada ima zdrave košnice, ali je 
svaka iskusila i kolaps pčelinjih zajednica. Kada je priroda dobronamerna i pruži obilnu pašu, ne 
postoji taj koji ne bi mogao uspešno da pčelari; a kada dođu teška vremena, bolji pčelari prodaju 



pčele ucveljenima. Izabrao sam da posvetim pažnju onim tihim pčelarima koji prodaju pčele i med 
godinu za godinom! Lično, uspeh pripisujem pre dobrim zajednicama i odgovarajućem 
ekonomisanju, nego bilo kakvoj naročitoj košnici, tretmanu, ili filozofiji. Pridružite mi se, a ja ću vam 
reći sva „pravila" za uspešno pčelarenje. 

Sa moje tačke gledišta - standardne Langstrotove košnice su ,,standardne“ pošto su izdržale test 
vremena tokom više od 150 godina. Verujte mi, da je nešto bolje bilo izmišljeno, komercijalni pčelari 
bi ga prihvatili istog trenutka! Koristite štagod želite - top bar košnice (trenutna prolazna moda) sa 
prozorom predstavljaju zadovoljstvo početnicima koji samo žele izbliza da posmatraju kako pčele 
grade saće. Međutim, ukoliko vas interesuje ugodnost u pčelarenju, i maksimalni prinosi meda, ja 
bih onda počeo sa standardnom košnicom sa 10-ramnim ili 8-ramnim telima za plodište. 


ZABLUDA BR. 5: DA JE „PRIRODNO PČELARENJE“ NEŠTO 
NOVO 



oduzimanju meda od pčela, u prihrani sirupom, ili otvaranju košnica i njihovom uznemiravanju. 

Polaznici kurseva koje sam držao početnicima uzgajali su pčele u svakakvim košnicama. Uhvatio sam trenutak kada 
su apsolutni početnici, Kent i Katrin Hiton, po prvi put, obazrivo i sa uzbuđenjem, razgledali saće iz njihove top-bar 
košnice. Izuzetan prizor za nekoga ko to nikada ranije nije video (foto: www.scientificbeekeeping.com) 


ZABLUDA BR. 6 - DA JE „PČELARENJE BEZ TRETMANA" 
DOBRA PRAKSA 


Neki se služe argumentom da tretiranjem pčela vi radite protiv prirode, održavajući na taj način 
slabe pčelinje zajednice koje bi trebalo pustiti da uginu. Realnost je zapravo da uopšte nema svrhe 


dopustiti zajednicama da bespotrebno uginu od varoe, a i ako učinite nešto slično tome, odmažete 
pčelarima u vašem okruženju, jer će njihove zajednice vrlo brzo pokupiti krpelje iz vaših stradalih 
košnica. Domino efekat može zahvatiti sve pčelinje zajednice u okruženju! 

„Budi izdržljiv ili umri“ pristup pčelarenju (Bond metod), po svoj prilici, funkcioniše, ali se ovakvom 
selekcijom često dobijaju pčele sa neželjenim osobinama - kao što su malobrojnost zajednica, 
često rojenje i razdražljivost. Treba imati na umu da selektivno uzgajanje funkcioniše pre na 
genetskom nivou (i epigenetskom) nego na nivou pčele radilice. Genetika se tiče matica, tako da 
nema apsolutno nijednog jedinog razloga da se dopusti uginuće svih onih nedužnih radilica u 
potencijalno produktivnoj zajednici, samo zbog toga što želite da istrajete u svojim namerama. 
Jedine pčele koje moraju uginuti jesu matica i trutovi; oboje ih je lako namerno ubiti u 
odgovarajućem trenutku (tokom sezone rojenja). Zamenu matice nekom otpornijom najbolje je 
izvršiti pojedinačno, tamo gde postoji potreba za tim. Konačan evolutivni rezultat biće potpuno isti 
ukoliko dopustite da neka zajednica ugine, tako da je bolje da uzmete med nego da uzgajate 
leševe. Za mene lično, celokupno dobro pčelarsko ekonomisanje svodi se na održavanje pčelinjih 
zajednica živim i zdravim. 

KRAJNJI ISHOD ZABLUDA 

Smatram da je od najveće važnosti da svesno preispitam svoje sopstveno mišljenje i pretpostavke, 
kako bih izbegao srljanje u udobno samozadovoljovanje mislima i navikama. Ukoliko sam vas 
isprovocirao svojim odgovorima na gore navedene zablude, onda ćete možda i moći da postanete 
bolji pčelar. 


„PRAVILA“ ZA USPESNO PCELARENJE 

Pčelari su tradicionalno skloni uživanju u cepidlačenju oko detalja vezanih za pčelarsku praksu, ali 
od takvog detaljisanja vrlo malo koristi imaju početnici, koji samo žele da nauče kako da nekoliko 
košnica sa pčelama održe u životu. U tom smislu, izlazim pred vas sa četiri opšta pravila za 
pčelarenje koja se tiču onoga što sam ranije nazvao „Četiri jahača pčelarske apokalipse" - glad, 
hladnoća, kuga i otrovi. Hajde da se pozabavimo svakim od njih ponaosob. 


PRAVILO BR. 1 - PČELAMA JE POTREBNO CVEĆE 



Facelija (foto: Veroljub Umeljić) 


Pčele zavise od dobre paše, a ako je ona siromašna razboleće se ili će uginuti. Obradio sam ovu 
temu do detalja u knjizi Fat Bees i brojnim člancima. Imajte na umu da zdravlje pčelinje zajednice 
gotovo u potpunosti zavisi od kvaliteta ishrane, a polen je verovatno najvažniji izvor hranljivih 
sastojaka (pre svega, proteina). 

Želeo bih da naglasim tri stvari: 

1. Odgovor imunog sistema pčela na patogene, s naglaskom na viruse, zavisi od toga da li su u 
njihovoj ishrani zastupljeni odgovarajući proteini. Zaprepašćujuće podatke o ovoj temi nalazimo u 
nedavnom istraživanju koje je sprovedeno u Pčelarskoj laboratoriji u Tuskonu (Arizona, SAD). 
Naučnici su izmerili nivo prisustva virusa deformisanih krila u novoizvedenim odraslim pčelama. 
Zatim su ih smestili u kaveze izlažući ih jednom od tri proteinska režima ishrane - u njihovoj ishrani 
uopšte nisu bili zastupljeni proteini, ili su hranjene polenskim zamenama, ili čistim prirodnim 


polenom. Rezultati su bili prosvetljujući! Kod pčela koje uopšte nisu hranjene proteinima nivo 
prisustva virusa deformisanih krila uvećao se čak 700 puta, kod onih hranjenih polenskim 
suplementima je u prvi mah skočio pa je onda počeo da opada, dok je kod pčela koje su 
konzumirale polen bio ravan nuli. Ovi rezultati neoborivo dokazuju činjenicu da je novoizvedenim 
pčelama izuzetno važno da na raspolaganju imaju odgovarajuće količine kvalitetnog polena. 

2. Tokom proleća i leta, prosečna dužina životnog veka pčela na kojima nije parazitirala varoa ili 
nozema bila je oko 36 dana, čak i kraća, ukoliko jesu parazitirali. To znači da se čitava populacija u 
jednoj zajednici “preokrene” za samo pet nedelja! To je otprilike 900 grama pčela koje je 
neophodno odgajiti svake nedelje, što znači da je svakoj zajednici neophodno 900 grama polena 
nedeljno samo da bi se održala brojnost populacije (konverzija polena u masu pčela može da se 
izrazi odnosom 1:1) 

3. Da bi uspešno prezimila u hladnijim regijama, zajednica mora da ima zalihe polena krajem leta i 
početkom jeseni kako bi mogla da odneguje kvalitetne “zimske pčele”, i kako bi uskladištila dovljno 
polena za negu legla koje počinje da se formira već sredinom zime. 


PRAKTIČNO PRAVILO BR. 1 : DOBRA PČERLARSKA PRAKSA PODRAZUMEVA 
DA KOŠNICE DRŽITE TAMO GDE IAAA PUNO BILJAKA U CVATU, ILI DA IH 
PRIHRANJUJETE ŠEĆERNIM SIRUPOM I POLENSKIM SUPLEMENTIAAA, 
UKOLIKO TO BUDE BILO NEOPHODNO. 


PRAVILO BR. 2 - OBEZBEDITE PČELAMA OSUNČANU I TOPLU 
SPAVAĆU SOBU 


Medonosne pčele vode poreklo iztropskog pojasa i mogu da prežive u umerenim regijama jedino 
ako na rspolaganju imaju toplu, suvu šupljinu u kojoj će formirati gnezdo i uzgajati leglo. Hladnoća 
izaziva stres kod pčela, skraćuje njihovživotni vek i slabi njihovu otpornost na bolesti. 


Pčele koriste med kao pogonsko gorivo za generisanje toplote koja im je neophdna da zagreju 
spavaću sobu - izuzuzetno je važno da imaju rezervu “lož ulja” u obliku saća sa uskladištenim 
medom na periferiji gnezda. 

Pčelinje zajednice imaće koristi ukoliko je košnica izložena suncu (osim ako spoljašnja temperatura 
premašuje temperaturu u zoni legla). Zajednice koje se u njima nalaze imaće manje problema sa 
varoom, nozemom, krečnim leglom i malom košničinom bubom, a i zimovaće bolje. Takođe, 
smatram da je sa zajednicama izloženim suncu mnogo lakše raditi, jer ubadaju daleko manje od 
onih zaklonjenih hladovinom (veoma važna stavka za početnike). 

Bilo bi idealno ukoliko biste ulaz u košnicu okrenuli prema jutarnjem suncu. Na taj način, obezbedili 
biste da ulaz bude blizu zimskog klubeta, da bi pčele mogle brzo i lako da izlete, kada im se za to 
bude ukazala prilika. 

Vrsta, veličina, oblik ili boja staništa nisu od tolike važnosti sve dok je u njemu suvo, a ne 
vlažno. Klube se obično pomera na gore, vertikalno, koristeći strujanje toplog vazduha, pa će, stoga, 
pčele donositi više meda i bolje zimovati u nastavljačama nego u horizontalnim košnicama. 


PRAKTIČNO PRAVILO BR. 2: UZGAJAJTE PČELE U USKIM TELIAAA DOBRO 
IZLOŽENIM SUNCU. BUDITE SUGURNI DA ĆETE UVEK IAAATI DOVOLJNO 
SAĆA PUNOG MEDA KOJE ĆE PČELAMA STAJATI NA RASPOLAGANJU KAO 
GORIVO ZA ODRŽAVANJE TOPLOTE U ZAJEDNICI. 


PRAVILO BR. 3 - SUZBIJAJTE PARAZITE 

U seriji članaka pod naslovom Bolesne pčele detaljno sam opisao kako pčele stalno prolaze kroz 
evolutivne promene imajući kao domaćin posla sa nedavno prenetim parazitima, s naglaskom na 
varou i s njom povezane viruse. Veliki napredak je ostvaren razvijanjem na parazite otpornim 
linijama pčela - ovde mislim na ruske pčele i linije sa izraženim higijenskim ponašanjem koje su 
selekcionisane u Laboratoriji Baton Rudž. Obe ove linije pčela uspevaju da prežive bez ikakvih 


zdravstvenih tretmana protiv parazita. Ima, takođe, i jako puno pčelara koji uspešno uzgajaju 
regionalno prilagođene i na parazite rezistentne zajednice (o ovome ću pisati u bliskoj budućnosti). 
Mnogi manji pčelari u oblastima pod slabijim pritiskom varoe mogu da uzgajaju prirodno rezistentne 
pčele beztretmana, uzzadovoljavajući stepen preživljavanja zajednica. Danas postoje brojni prirodni 
tretmani koji su savim efikasni u držanju varoe pod kontrolom 

Ono što preporučujem svakome, jeste da nadgleda stepen prisustva varoe i da pomogne svojim 
pčelama ukoliko ne mogu same da izađu na kraj sa parazitom. Vi ste, naprosto, održavanjem varoe 
na niskom nivou ostvarili više od polovine pobede u borbi za zdravlje vaših košnica. I nemojte da 
izgubite iz vida činjenicu da je nivo prisustva varoe u vašim košnicama prilično nepredvidljiv. Jedino 
pravovremenom kontrolom moći ćete sebe i svoje pčele da sačuvate od niskih udaraca varoe. 


PRAKTIČNO PRAVILO BR. 3: PČELARITE ZAJEDNICAMA KOJE SU OTPORNE 
NA VAROU. NADGLEDAJTE REDOVNO NIVO NJENOG PRISUSTVA U 
KOŠNICAMA! POSEGNITE ZA “PRIRODNIM TRETMANIMA” UKOLIKO JE TO 
NEOPHODNO. 


PRAVILO BR. 4 - IZBEGAVAJTE OTROVE 

Već nekoliko puta sam spomenuo da bi trebalo izbegavati prirodni toksični polen i nektar, mada je 
unos ovakvih materija relativno retka pojava. Mnogo više problema zadaju sintetički pesticidi, a još 
više štetna isparenja koja pčela pokupe iz vazduha i vode. Poljoprivredni pesticidi uvek su bili bauk 
za pčelare. 

Gotovo 45 hiljada tona insekticida i fungicida se svake godine primeni u SAD, a mnogi od njih su 
toksični za pčele. Komercijalni pčelari su davno osetili šta znači biti „zaprašen", jer su pronalazili 
gomile uginulih pčela ispred opustošenih košnica. Danas su posledice još podmuklije. 

Još tri problema su se javila kada je stigla varoa: pčelar- koji koristi hemikalije, sinergija (združeno 
dejstvo) pesticida i sistemici. Raspršivanje pesticida pogađa izletnice, a zajednica bi mogla da 


nadoknadi takav gubitak, ali ako ove pogubne hemikalije pronađu svoj put do legla u košnici, onda 
je to nešto mnogo ozbiljnije i štetnije. 

Sve se promenilo kada su pčelari počeli namerno da primenjuju sintetičke miticide direktno u same 
košnice. Većina ovih hemikalija se gotovo istovremeno zadržava u saću, odakle prelaze dalje na 
leglo i pčele, gde se ostaju tokom dužeg perioda. Međutim realnost je još gora, različiti miticidi 
mogu sinergijski, jedan s drugim, da proizvedu još veću toksičnost. Šteta se još više uvećava kada 
pčelari povećaju nivo otrova u saću višekratnom upotrebom sintetičkih miticida. 

Sledeći potencijalni problem jeste pojačano korišćenje sistemskih insekticida koji dospevaju u 
polen i nektar. Kada se propisno koriste, sistemici su blagoslovza pčele, ali nam (opet) saće govori 
da ponekad mogu da proizvedu probleme. Džudi Vu (Judy Wu) je proučavala uticaj prisustva 
toksične smeše miticida i sistemika u zoni legla (radi se o zajednicama sa komercijalnih pčelinjaka) 
na stepen uginuća i razvoja pčelinjih larvi, kao i na dugovečnost odraslih pčela. Nije iznenađenje da 
su i leglo i pčele patili. Vu zaključuje, „Izloženost pčela reziduima iz saća sa leglom može da se 
odrazi na zdravlje celokupne zajednice, pošto matice i radilice neće biti sposobne da udovolje 
zahtevima proizvodnje legla, kao ni da održe resurse neophodne sa opstanak brojne populacije." 

I ne samo to, Džudi i njene kolege poseduju neobjavljene podatke koji sugerišu da rezidui pesticida 
u košnici mogu da učine pčele neotpornijim na nozemu, viruse i varou. Ovi nalazi mogu da pomognu 
da se objasni zbog čega je pčelinje zajednice koje se koriste za komercijalno oprašivanje tako 
teško održati u životu! Razgovarao sam sa mnogim pčelarima čije su zajednice ubrzo odumirale 
nakon izlaganja insekticidima. Najveći problem je što se rezidui veoma dugo zadržavaju u saću, na 
štetu mnogih narednih generacija. Loša matica je opšte mesto našeg vremena. 

Insekticidi, miticidi i fungicidi su svakako glavni problem komercijalnih pčelara, i verovatno značajan 
faktor sa štetnim uticajem na zdravlje pčela u seoskim, gradskim i prigradskim oblastima. 
Izbegavajte ih kad god da ste u prilici! „Prirodni 11 miticidi, iako stresni za pčele tokom same primene, 
čine se kao podnošljiviji izbor, a ne ostavljaju ni bolne rezidue u saću. 


PRAKTIČNO PRAVILO BR. 4: NE UPOTREBLJAVAJTE SINTETIČKE 
HEMIKALIJE. IZBEGAVAJTE IZLAGANJE PČELA PESTICIDIAAA. ZAMENITE 


STARO SAĆE. 


UMESTO ZAKLJUCKA 

Uspešno pčelarenje smo sveli na četiri opšta pravila: 

1 . Uzgajajte pčele tamo gde ima mnogo cveća tokom čitave godine, ili im obezbedite prihranu. 

2. Obezbedite im toplu, suvu i osunčanu košnicu. 

3. Suzbijajte varou kada je to neophodno 

4. Izbegavajte sintetičke hemikalije i pesticide 

Zaista, uspešno pčelarenje nije ništa komplikovanije od toga! Svaki savet, osim ovde navedenih, 
jeste suvišan i više se tiče stila nego suštine. Samo napred, uživajte u pčelarenju na koji god 
poželite način, i ne obazirite se na to šta drugi misle! 


